Video: Pekin—2022 qishki Olimpiya o‘yinlarida foydalaniladigan tezyurar poyezd ichida tashkil etilgan telestudiya

Pekin—2022 qishki Olimpiya o‘yinlari doirasidagi qator musobaqalar o‘tkaziladigan Chjanszyakou okrugiga tezyurar poyezd orqali boriladi.
Ushbu poyezd sportchilar, muxlislar va mutasaddilarni Pekindan 187 kilometr masofada joylashgan Chjanszyakou okrugiga eltadi. Soatiga 350 km/soatga qadar tezlik oladigan mazkur poyezdga 5G tizimida faoliyat yuritadigan maxsus studiya ham o‘rnatilgan.
Xitoyning CGTN telekanali mazkur poyezddan “Daryo” uchun maxsus reportaj tayyorladi.

Poyezd maksimal tezlikka chiqqanda ham, tonnel ichiga kirganda ham aloqa sifati buzilmaydi va bu orqali studiyadan to‘g‘ridan to‘g‘ri efirga chiqish imkoniyati saqlanib qoladi.